આ અંગે મળતી વિગતો અનુસાર અમરેલી જિલ્લાના ધારીમાં એક સાવજ રસ્તા ઉપરથી પસાર થઈ રહ્યો હતો ત્યારે એક કાર ચાલકે આ સિંહને જોતાં તેમાં બેઠેલાં લોકોએ તેને નજીકથી નિહાળવા માટે ગાડી ઊભી રાખી હતી. ત્યારબાદ સિંહ નજીક આવ્યો અને પસાર થયો તો આ ગાડી ચાલકે પોતાની ગાડી રિવર્સમાં લઈને સિંહને દોડાવ્યો હતો અને સાથે મોબાઈલ પર વીડિયો રેકોર્ડિંગ પણ કરતા હતા. આ પ્રકારે સિંહની પજવણી કરીને તેને દોડાવવાના મામલાનો વીડિયો સોશિયલ મીડિયામાં વાઈરલ થતાં વન વિભાગ પણ ચોંકી ઉઠ્યું હતું.